दरअसल, खेल संघों को राजनीति का अखाड़ा बना दिया गया है और दादागीरी इतनी कि पूछिए मत. चाहे कोई भी खेल संघ हो, इन दिनों हर खेल संघ के ऊंचे पदों पर वही काबिज हैं जिन के पास पैसा और पावर है. इन पदों पर ऐसे लोग जुड़े हुए हैं जिन का खेल से दूरदूर तक वास्ता नहीं लेकिन इतना है कि किसी भी खिलाड़ी को अपनी उंगलियों पर नचाने की कूबत रखते हैं. उन में से श्रीनिवासन भी एक ऐसी ही शख्सीयत हैं लेकिन देश की सर्वोच्च अदालत ने उन की हैसियत बता दी. इस के लिए वे खुद ही जिम्मेदार हैं.